CELEX: 32017D0630(01)
Language: fi
Date: 2017-06-29 00:00:00
Title: Komission täytäntöönpanopäätös, annettu 29 päivänä kesäkuuta 2017, Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan pyynnön julkaisemisesta Euroopan unionin virallisessa lehdessä Vacqueyras (SAN)

30.6.2017   
            
            
               FI
            
            
               Euroopan unionin virallinen lehti
            
            
               C 206/9
            
         KOMISSION TÄYTÄNTÖÖNPANOPÄÄTÖS,
   annettu 29 päivänä kesäkuuta 2017,
   Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan pyynnön julkaisemisesta Euroopan unionin virallisessa lehdessä Vacqueyras (SAN)
   (2017/C 206/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
   sekä katsoo seuraavaa:
   
               (1)
            
            
               Ranska on asetuksen (EU) N:o 1308/2013 105 artiklan mukaisesti esittänyt pyynnön nimityksen ”Vacqueyras” eritelmän muuttamisesta.
            
         
               (2)
            
            
               Komissio on tutkinut kyseisen pyynnön ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.
            
         
               (3)
            
            
               Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Vacqueyras” eritelmän muutospyyntö,
            
         ON PÄÄTTÄNYT SEURAAVAA:
   Ainoa artikla
   Asetuksen (EU) N:o 1308/2013 105 artiklan mukainen nimityksen ”Vacqueyras” (SAN) eritelmän muutospyyntö esitetään tämän päätöksen liitteessä.
   Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitettua eritelmän muutosta kahden kuukauden kuluessa päätöksen julkaisupäivästä.
   
      Tehty Brysselissä 29 päivänä kesäkuuta 2017.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      LIITE
      ERITELMÄN MUUTOSPYYNTÖ
      
         ”VACQUEYRAS”
      
      
         AOP-FR-A0151-AM01
      
      Hakemuksen jättämispäivä: 3. joulukuuta 2015
      1.   Muutokseen sovellettavat säännöt
      
      Asetuksen (EU) N:o 1308/2013 105 artikla – Muu kuin vähäinen muutos
      2.   Muutoksen kuvaus ja perustelut
      
      2.1   Viljeltäviä viiniköynnöslajikkeita koskevat säännöt
      
      Eritelmän V jaksossa määritellään sallittujen viiniköynnöslajikkeiden suhteellisia osuuksia koskevat säännöt. Punaviinien osalta sovelletaan seuraavaa:
      
                  —
               
               
                  pääasiallisen lajikkeen ja täydentävien lajikkeiden osuus viljellyistä lajikkeista on vähintään 90 %;
               
            
                  —
               
               
                  lajikkeen grenache N osuus on vähintään 50 %;
               
            
                  —
               
               
                  lajikkeiden mourvèdre N ja syrah N yhteenlaskettu osuus on vähintään 20 %.
               
            Punaviinien osalta otetaan käyttöön seuraava mukautus: säännöt eivät koske sellaisia rypäleentuottajia, jotka eivät valmista tuottamistaan rypäleistään viiniä ja joiden SAN-tuotteen ”Vacqueyras” rajatulla alalla viljelemä kokonaisala (kaikki rypälelajikkeet mukaan luettuina) on alle 1,5 hehtaaria.
      Edellä mainittuja viinirypälelajikkeita koskevia sääntöjä ei ole mukautettu pieniin viinitiloihin, jotka useimmiten koostuvat muutamasta lohkosta ja jotka eivät itse valmista viiniä.
      Tämä muutos ei vaikuta yhtenäiseen asiakirjaan.
      2.2   Viininviljelykäytännöt
      
      Eritelmän VI jakson 2 kohdan toinen luetelmakohta, joka kuuluu seuraavasti: ”Luonnollista kasvustoa torjutaan 1. päivästä syyskuusta 1. päivään helmikuuta joko mekaanisin menetelmin tai välinein, joilla varmistetaan torjunta-aineiden tarkka kohdentaminen”, korvataan seuraavasti: ”Vähintään 60 prosentilla kahden rivin välisestä alasta suoritetaan joko maanmuokkausta tai käytetään kylvettyä tai luontaista kasvipeitettä. Jälkimmäisessä tapauksessa luontaista kasvustoa torjutaan joko mekaanisin menetelmin tai välinein, joilla varmistetaan torjunta-aineiden tarkka kohdentaminen”.
      Hakijaryhmittymä esittää, että maanmuokkausta suoritettaisiin koko vuoden läpi, jotta maa ei jäisi milloinkaan paljaaksi.
      Tämä muutos ei vaikuta yhtenäiseen asiakirjaan.
      2.3   Analyyttiset normit
      
      Eritelmän IX jakson 1 kohdan c alakohdassa vahvistettua punaviinien väri-intensiteettiä osoittavaa arvoa on muutettu (aiemmin 6, nyt 5).
      Tämä muutos on tarpeellinen, koska nykyinen kynnysarvo on liian korkea ja asettaa huonompaan asemaan sellaiset viinisekoitukset, joissa SAN-punaviinien valmistamiseen käytetyn päälajikkeen grenache N osuus on suuri. Kyseinen lajike on väriltään haaleampi (siinä on suhteellisen vähän antosyaaneja), eikä väri-intensiteettiä koskeva vaatimus siten täyty.
      2.4   Muut muutokset
      
      Yhtenäistä asiakirjaa on tämän muutoshakemuksen yhteydessä tarkistettu e-Ambrosia-sovelluksessa esitettyjen uusien tallennussääntöjen mukaisesti.
      YHTENÄINEN ASIAKIRJA
      1.   Nimi
      
      Vacqueyras
      2.   Maantieteellisen merkinnän tyyppi
      
      SAN – Suojattu alkuperänimitys
      3.   Rypäletuotteiden luokat
      
      
               
                  1.
               
               
                  Viini
               
            4.   Viinin/viinien kuvaus
      
      Hiilihapottomat valkoviinit
      Vaikka valkoviinien osuus tuotannosta on pieni, kyseessä ovat erittäin omaleimaiset viinit, joissa hallitsevan kukkaisen aromin lisäksi erottuvat sitrushedelmien vivahteet. Niiden koostumus ja tuoreus antavat niille täyteläisen maun, joka viipyy suussa pitkään.
      Valkoviinit saadaan rypälelajikkeista bourboulenc B, clairette B, grenache blanc B, marsanne B, roussanne B ja viognier B.
      Luonnollinen vähimmäisalkoholipitoisuus tilavuusprosentteina: 12 %.
      Pullottamisen yhteydessä:
      
                  —
               
               
                  käymiskelpoisen sokerin pitoisuus ≤ 3 g/l jos luonnollinen vähimmäisalkoholipitoisuus ≤ 14 %;
               
            
                  —
               
               
                  käymiskelpoisen sokerin pitoisuus ≤ 4 g/l jos luonnollinen vähimmäisalkoholipitoisuus ≤ 14 %.
               
            
         Kokonaisalkoholipitoisuus enintään (til-%): 14
      
         Haihtuvien happojen pitoisuus enintään (milliekvivalenttia/litra): 
      Muut analyyttiset perusteet ovat yhteisön sääntelyn mukaisia.
      Hiilihapottomat punaviinit
      Punaviinien osuus tuotannosta on suurin. Punaviinit saadaan pääosin lajikkeista grenache N, mourvèdre N ja syrah N. Viiniköynnöksen kasvupaikan maaperätyyppi vaikuttaa merkittävästi punaviinien laatuominaisuuksiin.
      Myös melko pitkä kypsymisaika (joka ei ole pakollinen) voimistaa näiden viinien ominaislaatua. Niiden aromit ovat monivivahteisia, vallitsevana tuntuvat punaiset tai mustat hedelmät, ja niissä voidaan erottaa myös häivähdys ylikypsää tai säilöttyä tai hillottua hedelmää.
      Kypsymisen aikana kehittyy mausteisia ja eläimellisiä (nahka, riista jne.) vivahteita. Maku on täyteläinen, ryhdikäs ja runsas, ja siinä tuntuu selkeä muttei liian hallitseva tanniinisuus. Nämä viinit ovat voimakkaita, täyteläisen pyöreitä ja hienostuneita.
      Luonnollinen vähimmäisalkoholipitoisuus tilavuusprosentteina: 12,5 %.
      Pullottamisen yhteydessä:
      
                  —
               
               
                  käymiskelpoisen sokerin pitoisuus ≤ 3 g/l jos luonnollinen vähimmäisalkoholipitoisuus ≤ 14 %;
               
            
                  —
               
               
                  käymiskelpoisen sokerin pitoisuus ≤ 4 g/l jos luonnollinen vähimmäisalkoholipitoisuus ≤ 14 %;
               
            
                  —
               
               
                  omenahappopitoisuus ≤ 0,4 g/l;
               
            
                  —
               
               
                  väri-intensiteetti (OD 420 nm + OD 520 nm + OD 620 nm) ≥ 5;
               
            
                  —
               
               
                  polyfenoleja yhteensä (OD 280 nm) ≥ 45.
               
            
         Kokonaisalkoholipitoisuus enintään (til-%): 14
      
         Haihtuvien happojen pitoisuus enintään (milliekvivalenttia/litra): 
      Muut analyyttiset perusteet ovat yhteisön sääntelyn mukaisia.
      Hiilihapottomat roseeviinit
      Roseeviinit, joiden tuotanto on valkoviinien lailla pienimuotoista, ovat melko voimakkaan värisiä, täyteläisiä ja hedelmäisiä, ja niille on ominaista pitkään viipyvä maku. Ne saadaan niin ikään pääosin lajikkeista grenache N, mourvèdre N ja syrah N.
      Luonnollinen vähimmäisalkoholipitoisuus tilavuusprosentteina: 12 %.
      Pullottamisen yhteydessä:
      
                  —
               
               
                  käymiskelpoisen sokerin pitoisuus ≤ 3 g/l jos luonnollinen vähimmäisalkoholipitoisuus ≤ 14 %;
               
            
                  —
               
               
                  käymiskelpoisen sokerin pitoisuus ≤ 4 g/l jos luonnollinen vähimmäisalkoholipitoisuus ≤ 14 %.
               
            
         Kokonaisalkoholipitoisuus enintään (til-%): 14
      
         Haihtuvien happojen pitoisuus enintään (milliekvivalenttia/litra): 
      Muut analyyttiset perusteet ovat yhteisön sääntelyn mukaisia.
      5.   Viininvalmistustavat
      
      a)   Olennaiset viininvalmistusmenetelmät
      
      Viininvalmistusmenetelmät
      Valmistuksessa sovellettava rajoitus
      Puupaloja ei saa käyttää.
      Viininvalmistukseen tarkoitettujen hiilten käyttö yksinään tai valmisteissa olevina sekoituksina on niin ikään kielletty.
      Rivien välinen etäisyys ja rivillä olevien köynnösten välinen etäisyys
      Viljelykäytäntö
      Rivien välinen etäisyys saa olla enintään 2,50 metriä.
      Kullakin köynnöksellä on enintään 2,50 m2 maa-alaa. Samalla rivillä olevien köynnösten välinen etäisyys on 0,85–1,20 m.
      Viiniköynnöksen leikkaaminen
      Viljelykäytäntö
      Viiniköynnökset leikataan matalaan avoimesti haaroittuvaan muotoon (ns. goblet- tai royat -leikkaus) siten, että niissä on enintään kuusi kannusversoa. Kussakin kannusversossa on enintään kaksi silmua.
      Royat-leikkaustavassa muotoilu- tai nuorennusjakso on enintään kaksi vuotta. Tuona aikana sallitaan guyot-leikkaustapa, jossa köynnökseen jätetään yksi enintään kahdeksansilmuinen oksa ja yksi enintään kaksisilmuinen kannusverso.
      Lajike viognier B voidaan leikata joko
      
                  —
               
               
                  yksinkertaisella guyot-menetelmällä, jolloin köynnökseen jätetään yksi enintään kahdeksansilmuinen oksa ja yksi tai kaksi enintään kaksisilmuista kannusversoa; tai
               
            
                  —
               
               
                  kaksinkertaisella guyot-menetelmällä, jolloin köynnökseen jätetään yksi kuuden silmun oksa ja yksi tai kaksi enintään kaksisilmuista kannusversoa.
               
            Kastelu
      Viljelykäytäntö
      Keinokastelu on sallittua.
      b)   Enimmäistuotokset
      
      40 hehtolitraa/ha
      6.   Rajattu alue
      
      Viinirypäleet on korjattava ja viiniytettävä sekä viini valmistettava ja kypsytettävä seuraavien Vauclusen departementissa sijaitsevien kuntien alueella: Sarrians, Vacqueyras.
      7.   Pääasialliset viininvalmistuksessa käytettävät rypälelajikkeet
      
      
                   
               
               
                  Viognier B
               
            
                   
               
               
                  Bourboulenc B
               
            
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Cinsaut N
               
            
                   
               
               
                  Mourvèdre N
               
            
                   
               
               
                  Marsanne B
               
            
                   
               
               
                  Syrah N
               
            
                   
               
               
                  Roussanne B
               
            8.   Yhteyden/yhteyksien kuvaus
      
      Tarkistetun alkuperänimityksen ’Vacqueyras’ tuotantoalue sijaitsee Rhônen laakson eteläisillä viininviljelyalueilla, Dentelles de Montmirail’n mahtavaa kalkkikivivuoristoa ympäröivällä alueella. Näihin viinitarhoihin liitetään hienoja viinejä osoittava luonnehdinta ”cru des Côtes du Rhône”. Tämä eteläisiin alppeihin kuuluva ihmeellinen vuori, ”mons mirabilis”, ulottuu Rhônen laaksoon ja halkoo sen osittain itä-länsisuunnassa.
      Maantieteellinen alue sijaitsee Vauclusen departementissa Vacqueyrasin ja Sarriansin kuntien alueella. Vacqueyras todellakin ilmentää sen vanhaa nimitystä ”Vallis Quadreria” (”Kivilaakso”), jossa viinitarhat sijaitsivat pääosin Ouvèzen-joen laajoilla penkereillä 60–160 metrin korkeudella. Ilmasto on välimerellinen, kuuma ja kuiva, ja auringonpaistetta on runsaasti. Vuotuinen sademäärä on alhainen, mutta sateet tulevat epäsäännöllisesti, ja erityisesti päiväntasauskausina voi esiintyä rankkasateita. Maantieteellisellä alueella puhaltaa lähes koko vuoden läpi (yli 100 päivää vuodessa) myös voimakas ja kylmä pohjoistuuli, mistral.
      Tarkistetulla alkuperänimityksellä ”Vacqueyras” varustetut viinit ilmentävät alueen ainutlaatuisuutta. Rypälesadon kannalta suotuisat luonnonolosuhteet, erityisesti vettä hyvin läpäisevä maaperä, joka sisältää hiekkaa, hiekkakiveä ja vierinkiviä, sekä savipitoinen alusta, joka toimii hyödyllisenä vesivarantona kuivina kausina, yhdistettyinä Dentelles de Montmirail -vuoriston lauhduttamaan välimerelliseen ilmastoon, jossa ei esiinny jyrkkiä lämpötilavaihteluita ja jossa mistral-tuuli suojelee viiniköynnöksiä sienitaudeilta, tarjoavat suotuisat olosuhteet rypäleiden kypsymiselle. Näiden lisäksi mainittakoon myös inhimilliset tekijät eli viiniköynnösten istuttamiseen ja rypälesekoituksiin liittyvän taitotiedon siirtyminen sukupolvelta toiselle.
      Näiden tekijöiden vaikutus ilmenee erityisen selvästi punaviineissä, joissa yhdistyvät monivivahteisesti vierinkiviä sisältävässä maaperässä kasvaneiden rypäleiden voimakkuus ja tanniinisuus, hienojakoisemmassa hiekkamaassa kasvaneiden rypäleiden hienostuneisuus ja hedelmäisyys sekä soraisessa hiekkakivimaassa kasvaneiden rypäleiden harmonisuus ja tasapainoisuus. Nämä suotuisat olosuhteet, taitotiedon hyödyntäminen sekä raaka-aineiden ainutlaatuisten ominaisuuksien arvostaminen ovat yhdessä mahdollistaneet kyseisten punaviinien erityisten laatuominaisuuksia vaalimisen ja säilyttämisen.
      Erityistä tälle viininviljelyalueelle on myös se, että kyseiset laatuominaisuudet, jotka liittyvät sekä luonnonolosuhteisiin että tuotantomenetelmiin, voidaan liittää myös valko- ja roseeviineihin.
      Maaseutu- ja maatalousperinnön ahkeran vaalimisen ja suojelun ansiosta viinien maine, viininviljelyksen taitotieto, käytänteet sekä viinien laadukkuus ovat selkeästi havaittavissa kaikkialla Vacqueyrasin viinitarhoissa.
      9.   Olennaiset lisäedellytykset
      
      Suurempi maantieteellinen yksikkö
      Oikeudellinen kehys:
      Kansallinen lainsäädäntö
      Lisäedellytyksen tyyppi:
      Merkintöihin liittyvät täydentävät säännökset
      Edellytyksen kuvaus:
      Tarkistetun alkuperänimityksen saaneiden viinien etiketissä voidaan mainita laajempi maantieteellinen alue ”Cru des Côtes du Rhône” tai ”Vignobles de la Vallée du Rhône”. Laajemman maantieteellisen alueen ”Vignobles de la Vallée du Rhône” käyttöedellytykset määritellään nimityksen suojelusta ja hallinnoinnista vastaavien organisaatioiden allekirjoittamassa sopimuksessa.
      Välittömässä läheisyydessä sijaitseva alue
      Oikeudellinen kehys:
      Kansallinen lainsäädäntö
      Lisäedellytyksen tyyppi:
      Tuotantoa rajatulla maantieteellisellä alueella koskeva poikkeus
      Edellytyksen kuvaus:
      Välittömässä läheisyydessä sijaitseva alue muodostuu viiniyttämistä, valmistusta ja kypsytystä koskevan poikkeuksen mukaisesti seuraavien kuntien alueesta:
      
         Ardèchen departementti: 2 kuntaa
      
         Drômen departementti: 5 kuntaa
      
         Rhônen departementti: 3 kuntaa
      
         Vauclusen departementti: 59 kuntaa.
      Kunkin departementin kunnat luetellaan alkuperänimityksen tuote-eritelmässä.
      10.   Linkki eritelmään
      
      https://info.agriculture.gouv.fr/gedei/site/bo-agri/document_administratif-5cae91ee-7281-49fb-a01b-3d1fff4f78ec